**Zápisnica**

**Z 1. zasadnutia Obecného zastupiteľstva konaného dňa 16.03.2022 o 18:00 hod. na Obecnom úrade v Dolnom Kalníku**

**Prítomní**: starostka : Iveta Balšianková,

 poslanci : Ing. Peter Olajec, Mgr. Matej Paulíny

 Ing. Pavol Sedmák, Peter Vrabko,

Ospravedlnil sa: Pavol Huntata,

Hlavná kontrolórka : Ing. Janka Jesenská

**Program:**

1. Zahájenie, prezentácia
2. Schválenie programu OZ a určenie zapisovateľa a overovateľov zápisnice,
3. Správa hlavnej kontrolórky o kontrolnej činnosti za rok 2021
4. Odpadové hospodárstvo – riešenie odpadu v obci
5. Protipovodňový plán obce
6. Investície na rok 2022
7. Rôzne
8. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú všetci poslanci a zasadnutie OZ je uznášania schopné.

**Bod 2**

Starostka obce predložila poslancom návrh programu OZ, tak ako bol zverejnený na úradnej tabuli a web stránke obce a následne dala o ňom hlasovať.

**Hlasovanie**: - prítomnosť - 4 poslanci – 80%

 - hlasovanie - **ZA** : **4** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 1 / 2022 zo dňa 16.03.2022**

* **schvaľuje** program zasadnutia OZ

Za zapisovateľa starostka určila Ing. Pavla Sedmáka , za overovateľov zápisnice Petra Olajca a  Petra Vrabka

**Bod 3**

Starostka obce predložila správu o kontrolnej činnosti za rok 2021 ktorá tvorí prílohu zápisnice

Keďže poslanci nemali k správe žiadne doplňujúce ani pozmeňujúce návrhy dala hlasovať.

**Hlasovanie**: - prítomnosť - 4 poslanci – 80%

 - hlasovanie - **ZA** : **4** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 2/ 2022 zo dňa 16.03.2022**

* **berie na vedomie správu hlavnej kontrolórky o kontrolnej činnosti za rok 2021**

**Bod 4**

Problematike odpadového hospodárstva v obci sa poslanci obecného zastupiteľstva venovali niekoľkokrát. Situácia je o to vážnejšia, že spoločnosť Brantner vydala nový cenník služieb. Obec sa prihlásila do výzvy na obstaranie záhradných kompostérov (Z Enviromentálneho fondu- „ Zhodnocovanie BRKO v obci Dolný Kalník“) V prípade úspechu by obec zaobstarala kompostéry, ktoré by pomohli znížiť náklady na vývoz bio odpadu, ktorý tvorí 50% výdavkov z rozpočtu obce určeného na vývoz odpadu. Výdavky spojené s vývozom komunálneho odpadu a bio odpadu tvoria veľkú záťaž rozpočtu obce. Obec bude musieť prijať opatrenia na zníženie výdavkov.

**Bod 5**

Na žiadosť poslanca Ing. Pavla Sedmáka starostka obce predložila poslancom vypracovaný protipovodňový plán ( ktorý sa priebežne aktualizuje). Poslanec upozornil na problematiku zarasteného potoka náletovými drevinami, ktoré by bolo potrebné výchovným rezom ošetriť. Dňa 16.03.2022 pracovníci Povodia Váhu ( p. Ing. Rišianová) spolu so starostkou obce vykonali obhliadku potoka v úseku od mosta na Šimovec po posledný dom v smere na Horný Kalník. Obhliadky sa zúčastnil tiež občan p. Sušienka v ktorého okolí je potok najviac zanesený. Pracovníci Povodia Váhu informovali o obmedzenom počte pracovníkov, ktorí by sa tejto činnosti mohli venovať. Vzhľadom na vyššie uvedené sa poslanci OZ dohodli, že ďalšou tématickou brigádou bude potok v ktorom by sa odstránili naplavené časti stromov a konárov, ktoré vytvárajú bariéry a bránia toku vody.

Riziko povodne hrozí aj kvôli preplnenému odvodňovaciemu žľabu nad cestou, ktorý je zanesený hlinou z poľa. Starostka obce bude kontaktovať správcu cesty (Slovenská správa ciest) s požiadavkou na prečistenie žľabu.

**Bod 6**

Nastavenie a zosúladenie verejného osvetlenia

Vzhľadom na neustále zvyšujúce sa ceny energií a luxus v podobe svietenia v dedine počas celej noci, poslanci OZ navrhujú aby sa v celej dedine nesvietilo celú noc. Tento bod bol riešený aj na základe podnetu spoluobčanov, ktorí navrhujú aby sa nesvietilo počas celej noci lebo toto považujú za plytvanie. Poslanci navrhli, aby boli nainštalované zariadenia, ktoré umožnia regulovať čas zapnutia a vypnutia osvetlenia v zmysle navrhovanej schémy.

Všetci poslanci sa uzhodli na jednotnom čase vypnutia VO v celej časti obce od 24,00 do 5,00 hod.

Poslanec Peter Vrabko upozornil na potrebu vykonať servis verejného osvetlenia v lokalite pod Šimovcom. Poverený touto úlohou bol Ing. Peter Olajec.

Naplánovaná je úprava okolia zástavky – II.etapa,  úprava okolia obecného úradu a obnova detského ihriska kde sa rozpadávajú drevené komponenty.

**Bod 7**

Rôzne

Poslanci sa dohodli že úpravy okolia zástavky a detského ihriska sa vykonajú svojpomocne, usporiadaním brigád, z dôvodu ušetrenia finančných prostriedkov. Termín realizácie : v jarných – letných mesiacoch 2022 - závisí od priaznivého počasia.

V mesiaci apríl (posledný aprílový týždeň) bude pristavený veľkokapacitný kontajner

**Bod 8**

Na záver starostka obce poďakovala poslancom za účasť.

 V Dolnom Kalníku, dňa 18.03.2022

Zapísal: Ing. Pavol Sedmák

Overil: Peter Vrabko

 Peter Olajec

 Iveta Balšianková, starostka obce